

**ОСНОВНА ШКОЛА " ЊЕГОШ " НИШ**

**НИШ, Пантeлејска 60**

**телефон 018 / 212 - 771 факс 018 / 214- 272**

**Број 02-379/3**

**Ниш, 18.04.2024. године**

На основу члана 119. став 1. тачка 1) Закона о основама система образовања и васпитања („Службени гласник РС", број 88/17, 27/18 - други закон , 10/19, 6/20 , 129/21 и 92/2023 у даљем тексту: Закон) и члана 42. став 1. Статута Основне школе „Његош“ Ниш , Школски одбор Основне школе „Његош“ у Нишу (у даљем тексту: Школски одбор), донео је

**П О С Л О В Н И К**

**О РАДУ САВЕТА РОДИТЕЉА ОСНОВНЕ ШКОЛЕ „ЊЕГОШ“, НИШ**

**I ОСНОВНЕ ОДРЕДБЕ**

**Члан 1.**

Пословником о раду Савета родитеља (у даљем тексту: Пословник) Основ­не школе „Његош“, Ниш (у даљем тексту: Школа) уређују се надлежност, начин рада, одлучивања и друга питања рада Савета родитеља Школе (у даљем тексту: Савет родитеља).

Одредбе овог Пословника обавезне су за све чланове Савета родитеља и друга лица која присутвују седницама Савета родитеља по одобрењу председника Савета родитеља (у даљем тексту: председник).

Термини изражени у овом Пословнику у граматичком мушком роду подразумевају природни женски и мушки род лица на која се односе.

**II НАДЛЕЖНОСТ**

**Члан 2.**

Савет родитеља:

1. доноси план рада, за сваку школску годину на основу обавеза које проистичу из Годишњег плана рада, који је саставни део Годишњег плана рада, и подноси извештај директору Школе (у даљем тексту: директор) и Школском одбору o његовој реализацији фебруара и септембра, који је саставни део Извештаја о раду Школе – Извештаја о реализацији Годишњег плана рада Школе;
2. предлаже представнике родитеља и других законских заступника деце и ученика (у даљем тексту: родитељи) у Школски одбор;
3. предлаже представника у Стручни актив за развојно планирање
4. предлаже представника у Тим за инклузивно образовање, Тим за заштиту од дискриминацие, насиља, злостављања и занемаривања, Тим за самовредновање, Тим за обезбеђивање квалитета и развој Школе; Тим за развој међупредметних компетенција и предузетништва, Тим за професионалну орјентацију и др. тимове који су формирани у школи за остваривање одређеног задатка, програма или пројекта;
5. учествује у предлагању садржаја ваннаставних активности и програма на нивоу Школе;
6. учествује у поступку избора уџбеника у складу са законом којим се уређују уџбеници;
7. разматра извештаје о остваривању Школског и Припремног предшколског програма, Развојног плана и Годишњег плана рада, Извештаја о раду директора, Извештај о раду школе - Извештај о остваривању Годишњег плана рада школе, спољашњем вредновању, самовредновању, завршном испиту, резултатима националног и међународног тестирања и спровођење мера за обезбеђивање и унапређивање квалитета образовно-васпитног рада;
8. одлучују о обезбеђивању и износу средстава за виши квалитет образовања доборовољ-ним учешћем родитеља ученика у складу са Законом о основама система образовања и васпитања;
9. предлаже Школском одбору намену коришћења средстава остварених радом Задруге и прикупљених од родитеља;
10. разматра и прати услове за рад Школе, услове за одрастање и учење, без­бедност и заштиту деце и ученика;
11. учествује у поступку прописивања мера, начина и поступка заштите и без­бедности деце и ученика за време боравка у Школи и свих активности које организује Школа;
12. даје сагласност на програм екскурзије, односно програме наставе у природи и разматра извештај о њиховом остваривању;
13. предлаже представника и његовог заменика за Локални савет родитеља;
14. упућује своје предлоге, питања, иницијативе и ставове директору, Школском одбору, стручним органима Школе и Ученичком парламенту (у даљем тексту: Парламент);
15. разматра успех и дисциплину ученика, организује дрштвени и забавни живот ученика, спортске и друге манифестације;
16. заједно са директором и стручним органима Школе организује и спроводи сарадњу са надлежним органима у градским општинама, Градом, као и сарадњу са другим школама ван Србије,
17. брине о здравственој и социјалној заштити ученика;
18. обавља и друге послове од интереса за Школу, односно одлучује о питањима о којима органи Школе не могу доносити одлуке без предходно добијеног мишљења родитеља;
19. разматра и друга питања утврђена Статутом.

**III ИЗБОР САВЕТА РОДИТЕЉА И ПРЕСТАНАК ЧЛАНСТВА**

**Члан 3.**

Савет родитеља чини по један представник родитеља деце сваке васпитне групе односно ученика сваког одеље­ња.

Уколико у Школи стичу образовање деца и ученици из осетљивих друштвених група, члан Савета родитеља је и представник родитеља деце односно ученика из осетљивих друштвених група,предложен од стране стручних сарадника уз сагласност предложеног родитеља.

Уколико у Школи стичу образовање ученици са сметњама у развоју и инвалидитетом, члан Савета родитеља је и представник родитеља ученика са сметњама у развоју и инвалидитетом предложен од стране Тима за инклузивно образовање уз сагласност предложеног родитеља.

Чланови Савета родитеља бирају се на почетку сваке школске године, на пр­вом родитељском састанку, најкасније до 15. септембра.

Избор се врши јавним гласањем, на основу предлога који може да поднесе сва­ки родитељ детета односно ученика одређеног васпитне групе односно одељења.

За члана Савета родитеља изабран је родитељ који је добио већину од укупног броја глсова родитеља деце односно ученика одређене васпитне групе односно одељења.

Мандат чланова Савета родитеља је једна година уз могућност избора у више мандата.

**Члан 4.**

Родитељу престаје чланство у Савету родитеља ако престане основ за чланство, на лични захтев и ако из одређених разлога није у могућности да присуствује седницама.

Престанак основа за чланство утврђује се на седници Савета родитеља, о чему се доноси одлука и сачињава записник, а Савет ће затражити од групе односоно одељења чији је родитељ био представник да изабере новог представника за члана Савета родитеља, на период до истека мандата Савета родитеља.

На лични захтев и у случају његове немогућности да присуствује седницама, родитељ престаје да буде члан, што се на седници Савета родитеља констатује и покреће поступак у васпитној групи односно одељењу за избор новог представника родитеља, на период до истека мандата Савета родитеља.

**IV НАЧИН РАДА И ОДЛУЧИВАЊА**

**1. Начин рада**

**Члан 5.**

Савет родитеља обавља послове из своје надлежности на седницама које су јавне и којима могу присуствовати остали родитељи деце и ученика, наставници и трећа лица уз одобрење председника Савета родитеља.

Седници Савета родитеља присуствују директор и председник Тима за сарадњу са породицом, који координира рад Савета родитеља, а по потреби и друга лица.

Седнице Савета родитеља одржавају се у згради Школе, у просторији коју одреди председник у договору са директором.

**Члан 6.**

Савет родитеља представља и заступа председник.

Председник:

1) саставља предлог дневног реда и обавља друге радње припремања седнице Савета родитеља у сарадњи са органима Школе;

2) сазива седнице и руководи радом на седницама;

3) учествује у дискусијама и на други начин доприноси проналажењу најбољег решења по свакој тачки дневног реда;

4) предузима мере за одржавање несметаног тока седнице;

5) потписује записнике, одлуке и друге акте Савета родитеља;

6) предузима мере за извршење одлука Савета родитеља и прати њихово извршавање;

7) обавља друге послове у складу са Пословником.

**Члан 7.**

Председник Савета родитеља за свој рад одговара Савету родитеља и Школском одбору.

Председник Савета родитеља може да поднесе оставку уколико не може да одговори својим обавезама.

Савет родитеља може да опозове председника уколико он своје обавезе не обавља успешно.

Одлука о опозивању председника доноси се јавним гласањем, већином гласова од укупног броја чланова Савета родитеља.

Одредбе из става 1. до 4. овог члана сходно се примењују и на заменика председника Савета родитеља.

**Члан 8.**

Члан Савета родитеља има следеће обавезе:

1) да редовно и на време долази на седнице;

2) да са седнице изостане само ако је оправдано спречен и да о спречености и разлогу спречености обавести без одлагања председника, директора, председника Тима за сарадњу са породицом, стручног сарадника или одељењског старешину;

3) да се не удаљава са седнице без одобрења председника;

4) да савесно учествује у раду на седници;

5) да не омета рад на седници;

6) да поступа по налозима председника.

**2. Конститутивна седница Савета родитеља**

**Члан 9.**

Прву седницу Савета родитеља у новом сазиву (у даљем тексту: Конститутивну седницу) сазива и руководи радом на тој седници до избора председника члан Савета родитеља који је по азбучном реду презимена и имена први на списку чланова Савета.

Рад конститутивне седнице почиње констатовањем да је именован нови сазив Савета родитеља и читањем списка чланова Савета родитеља.

**Члан 10.**

Савет родитеља има председника и заменика који се бирају на Конститутивној седници, јавним гласањем чланова Савета родитеља, већином гласова од укупног броја чланова Савета родитеља.

У случају једнаког највећег броја гласова или у случају када ни један од предложених чланова нема потребну већину, гласање ће се понављати све док на основу резултата гласања не буде било могуће утврдити председника и заменика председника.

**Члан 11.**

На конститутивној седници Савет родитеља бира записничара из реда чланова Савета родитеља.

Савет родитеља бира заменика записничара који води записник у одсуствузаписничара на седници на којој је одсутан записничар.

Записничар и заменик записничара бирају се јавним гласањем већином гласова од укупног броја гласова чланова Савета родитеља.

На конститутивној седници председник сваком члану Савета родитеља уручује један примерак Пословника о раду Савета родитеља и обавештава чланове да се упознају са свим општим актима Школе.

**Члан 12.**

Заменик председника обавља послове из надлежности председника у случају његове спречености.

**3. Припремање и сазивање седнице**

**Члан 13.**

Седница Савета родитеља се сазива достављањем позива са предлогом дневног реда члановима Савета родитеља и другим лицима чије је присуство потребно (мејлом, путем заједничке viber групе чланова Савета родитеља или лично достављањем детету односно ученику за родитеља), истицањем позива са предлогом дневног реда на огласну таблу Школе или објављивањем позива са предлогом дневног реда на званичној интернет страници Школе, најкасније три дана пре дана одржавања седнице.

У предлог дневног реда ће се уврстити приговори и захтеви запослених, родитеља и трећих лица, само ако на основу закона на то имају право, у супротном биће обавештени да њихови поднесци неће бити разматрани.

У прилогу позива са предлогом дневног реда о сазивању седнице, по потреби, доставља се потребан писани материјал или се исти доставља на самој седници Савета родитеља.

Рок из става 1. овог члана не мора се поштовати ако за то постоје важни разлози, у случају потребе хитног заказивања седнице (хитног обављања посла, кратких рокова и других оправданих ситуација) позив са предлогом дневног реда за седницу може се доставити члановима Савета родитеља и другим лицима чије је присуство потребно и објавити на огласној табли Школе и на званичној интернет страници Школе и на сам дан одржавања седнице.

У случају када се због хитности обављања посла, кратких рокова, угрожене безбедности и здравља чланова Савета родитеља, запослених и других лица чије је присуство потребно, као и када из других оправданих разлога није могуће одржати седницу на којој чланови Савета родитеља, запослени и друга лица чије је присуство потребно, могу физички присуствовати, може се одржати седница на даљину преко једне од on-line платформи: zoom, skipe, viber, Google meet, Google учионица и сл.

**Члан 14.**

Позив са предлогом дневног реда треба да садржи дан, час и место одржавања седнице, као и предлог дневног реда.

Седнице Савета родитеља сазивају се по плану рада Савета родитеља утврђеном у Годишњем плану рада и по потреби.

Седнице Савета родитеља се обавезно сазива на захтев најмање једне трећине чланова Савета родитеља, као и на захтев директора, Школског одбора, Наставничког већа Школе или Парламента.

У пословима око припремања и сазивања седнице и у пословима око изврша­вања одлука Савета родитеља председнику помажу директор, председник Тима за сарадњу са породицом, стручни сарадници, а по потреби и други запослени у Школи.

**4. Ток седнице**

**Члан 15.**

Председник отвара седницу пошто утврди да је присутно више од половине чланова Савета родитеља, директор, председник Тима за сарадњу са породицом, стручни сарадници и остала лица чије је присуство неопходно.

**Члан 16.**

После отварања седнице, председник позива чланове Савета родитеља да предложе изме­не и/или допуне предлога дневног реда и о њиховим предлозима се посебно гласа.

После утврђивања коначног предлога дневног реда, доноси се одлука о усваја­њу дневног реда.

**Члан 17.**

После доношења одлуке о усвајању дневног реда, Савет родитеља започиње рад читањем и усвајањем записника са претходне седнице.

Одлука којом се усваја записник/записници са претходне/их седница садржи и исправке и допуне које треба унети у тај записник.

**Члан 18.**

Право да учествују у дискусији имају сви чланови Савета родитеља.

Право да учествују у дискусији, по одобрењу председника, имају и директор, председник Тима за сарадњу са породицом, стручни сарадници и друга позвана лица.

Дискутанти су обавезни да приликом дискусија расправљају, по правилу, само о питањима која су од непосредног значаја за доношење одлуке по тачки дневног реда о којој се расправља.

У току дискусије по појединим питањима из дневног реда, чланови Савета родитеља могу од председника, координатора Савета родитеља и директора затражити објашњена.

Ако је за одговор потребно да се прикупе одређени подаци или посебна документација, може се одобрити да се одговор да на наредној седници.

**Члан 19.**

Поред питања у вези с тачкама дневног реда, дискутант може да говори и о повреди Пословника.

**Члан 20.**

Дискусије треба да буду што краће и јасније.

Дискутант има право да у дискусији изрази своје мишљење, став и/или уверење, али је обавезан да то учини пристојно.

**Члан 21.**

Дискутант по једној тачки дневног реда може дискутовати једанпут у трајању до пет минута.

Савет родитеља може одлучити да се трајање дискусије по одређеној тачки дневног реда продужи.

**Члан 22.**

Сваки дискутант има право на реплику, ако је у нечијој дискусији поменут а сматра да тврдње у тој дискусији треба исправити или допунити.

Реплика може трајати најдуже три минута.

**Члан 23.**

Председник даје и одузима реч дискутантима, водећи рачуна о редоследу пријављивања и дужини трајања дискусије/реплике.

**5. Одржавање реда на седници**

**Члан 24.**

О одржавању реда на седници стара се председник.

**Члан 25.**

Председник ће опоменути члана Савета родитеља или друго присутно лице које и после одузимања речи наставља да говори, као и лице које се непристојно понаша и/или на други начин омета рад на седници.

**Члан 26.**

Ако опоменуто лице и даље наставља да омета рад на седници, на предлог председника, заменика председника или члана Савета родитеља, Савет родитеља ће донети одлуку о ње­говом удаљењу са седнице.

Лице на које се одлука о удаљењу односи обавезно је да одмах по изрицању мере удаљења напусти просторију у којој се седница одржава.

Мера удаљења односи се само на седницу Савета родитеља на којој је изречена.

**6. Прекид и одлагање седнице**

**Члан 27.**

Ако се мерама из Пословника не може одржати ред на седници Савета родитеља, пред­седник ће донети одлуку да се седница прекине и утврдиће време њеног наставка.

Исту одлуку председник ће донети и ако у току седнице престане да постоји неки други услов за њено одржавање.

**Члан 28.**

Ако седници не присуствује потребан број чланова Савета родитеља и/или остала лица чије је присуство неопходно, председник доноси одлуку да се седница одложи и истовремено утврђује дан и час када ће се одржати седница, водећи рачуна о року за доношење одлука по тачкама из предложеног дневног реда.

Исту одлуку председник ће донети и ако није испуњен неки други услов за одржавање седнице.

**Члан 29.**

Ако је исцрпљен дневни ред председник објављује да је седница закључена.

Ако је рад на седници трајао дуже времена а на дневном реду има још тачака о којима би расправа и одлучивање трајало дуже времена, председник може по својој иницијативи или на предлог члана Савета родитеља прекинути седницу и одмах заказује дан и час одржавања наставка седнице.

**7. Одлучивање**

**Члан 30.**

Савет родитеља доноси:

1) одлуке,

2) закључке,

3) мишљења, предлоге, иницијативе, сагласности, ставове, препоруке.

**Члан 31.**

Ако из било ког разлога нису испуњене све претпоставке за доношење одлуке по некој тачки дневног реда, председник ће предложити да се доношење одлуке по тој тачки дневног реда одложи за неку од следећих седница.

**Члан 32.**

Када одлучује о процедуралним питањима доноси закључке.

**Члан 33.**

Одлуке се доносе на предлог председника.

Чланови Савета родитеља, по правилу, гласају јавно, подизањем руку, на позив председника.

Чланови Савета родитеља тајно гласају за предлог чланова Школског одбора из реда родитеља.

Изузетно, чланови Савета родитеља могу одлучити да и у другим случајевима гласање о неком питању буде тајно.

Тајно гласање из ст. 3. и 4. овог члана спроводи Комисија за спровођење гласања која се састоји од три члана - председ­ника и два члана Комисије за спровођење гласања, а коју из свог састава именује Савет родитеља на седници на којој се врши тајно гласање.

**Члан 34.**

Савет родитеља одлучује већином гласова од укупног броја гласова чланова Савета родитеља.

Сваки члан Савета родитеља може гласати за или против доношења одлуке, закључка, мишљења, иницијативе, предлога, сагаласности, ставова, препоруке, а може остати и уздржан.

**Члан 35.**

После гласања, председник пребројавањем гласова утврђује да ли је одлука до­нета.

**Члан 36.**

Одлуке се, по правилу, доносе гласањем о једном предлогу председника.

Ако се током дискусије по некој тачки дневног реда уобличи више предлога, председник ће све предлоге ставити на гласање, редом којим су изложени.

**8. Седница Савета родитеља за утврђивање предлога**

**члана/ова Школског одбора из реда родитеља деце и ученика**

**Члан 37.**

Савет родитеља одлуку доноси тајним гласањем када предлаже чланове Школског одбора из реда родитеља деце и ученика.

Гласачки листић за утврђивање предлога чланова Школског одбора из реда Савета родитеља у Школи има следећи текст:

Савет родитеља Основне школe „Његош“

Ниш, Пантелејска 60

Број: \_\_\_\_\_\_\_\_

Датум: \_\_\_\_\_\_\_\_ године

**ГЛАСАЧКИ ЛИСТИЋ ЗА УТВРЂИВАЊЕ ПРЕДЛОГА ЧЛАНОВА  
ШКОЛСКОГ ОДБОРА ИЗ РЕДА РОДИТЕЉА ДЕЦЕ И УЧЕНИКА**

За чланове/а Школског одбора члан Савета родитеља предлаже родитеље испред чијих је имена и презимена заокружен редни број

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

5. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_....

Треба заокружити, хемијском оловком **редни број испред имена и презимена кандидата** (највише три/два редна броја).

Гласачки листић се сматра исправним уколико члан Савета родитеља заокружи и мањи број од потребног броја чланова који се предлажу јединици локалне самоуправе.

М.П.

Уколико се јединици локалне самоуправе предлаже један члан из реда родитеља за члана Школског одбора и има само један предложени кандидат гласачки листић има следећи текст:

Савет родитеља Основне школe „Његош“

Ниш, Пантелејска 60

Број: \_\_\_\_\_\_\_\_

Датум: \_\_\_\_\_\_\_\_ године

**ГЛАСАЧКИ ЛИСТИЋ ЗА УТВРЂИВАЊЕ ПРЕДЛОГА ЧЛАНА  
ШКОЛСКОГ ОДБОРА ИЗ РЕДА РОДИТЕЉА ДЕЦЕ И УЧЕНИКА**

За члана Школског одбора члан Савета родитеља предлаже родитеља

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

за против

Гласачки листић је важећи искључиво ако је хемијском оловком **заокружено** „за“ или „против“.

М.П.

**Члан 38.**

Савет родитеља за чланове Школског одбора предлаже три кандидата која су добила већину гласова од укупног броја чланова Савета родитеља на седници на којој се даје предлог за избор чланова Школског одбора.

Гласање за члана Школског одбора из става 1. овог члана се врши заокруживањем, хемијском оловком, редног броја испред имена и презимена три кандидата који се предлажу за чланове Школског одбора.

Гласање за предлог чланова Школског одбора из става 1. овог члана се сматра исправним уколико је члан Савет родитеља заокружио и мањи број од потребног броја чланова који се предлажу.

Уколико је у току трајања мандата једном од чланова Школског одбора из реда родитеља престало својство члана у Школском одбору, Савет родитеља за члана Школског одбора предлаже једног кандидата који добије већину гласова од укупног броја чланова Савета родитеља.

Уколико је у току трајања мандата двома од чланова Школског одбора из реда родитеља престало својство члана у Школском одбору, Савет родитеља ће предложити два кандидата за чланове Школског одбора који добију већину гласова од укупног броја чланова Савета родитеља.

Гласање за предлог члана Школског одбора из става 4. се врши заокруживањем, хемијском оловком, редног броја испред имена и презимена једног кандидата који се предлажу за члана Школског одбора.

Гласање за предлог чланова Школског одбора из става 5. се врши заокруживањем, хемијском оловком, редног броја испред имена и презимена највише два кандидата који се предлажу за чланове Школског одбора.

Гласање за предлог чланова Школског одбора из става 5. се сматра исправним уколико је члан Савета родитеља заокружио и мањи број од потребног броја чланова који се предлажу.

Седница Савета родитеља за предлог члана/ова Школског одбора из става 4. и 5. овог члана одржава се када се стекну законски услови.

У случају једнаког броја гласова или недовољног броја гласова, а који онемогућава утврђивање предлога за члана/ове Школског одбора, гласање ће се понављати све док на основу резултата гласања не буде било могуће утврдити предлог члана/ова Школског одбора.

**Члан 39.**

Одмах након утврђивања предлога чланова из реда родитеља за Школски одбор, директор је у обавези да затражи од надлежне Полицијске управе доказ о неосуђиваности из члана 116. став 9. тачка 1. Закона о основама система образовања и васпитања и доказ од Повереника за заштиту родне равноправности да није, у складу са законом утврђено, дискриминаторно понашање за предложене кандидате и да одмах након добијеног доказа од надлежне Полицијске управе и Повереника за заштиту родне равноправности без одлагања достави одлуку Савета родитеља којом је утврђен предлог чланова Школског одбора из реда родитеља у Школи Скупштини Града Ниша, ради благовременог именовања Школског одбора Школе.

**Члан 40.**

Гласање спроводи Комисија за спровођење гласања.

Право да предложи члана Комисије за спровођење гласања има сваки члан Савета родитеља.

За председника и члана Комисије за спровођење гласања не може бити изабрано лице које је кандидат за члана Школског одбора из реда родитеља.

Комисија пре гласања припрема и пребројава гласачке листиће и дели их члановима Савета родитеља.

Чланови Савета родитеља гласају иза паравана, заокруживањем хемијском оловком редног броја испред имена и презимена кандидата који се предлажу за члана Школског одбора, и листиће убацују у гласачку кутију која се налази испред Комисије за спровођење гласања.

Одмах после гласања, Комисија јавно пребројава гласове, сачињава записник и објављује резултат гласања.

**9. Записник са седнице**

**Члан 41.**

О раду Савета родитеља води се записник који садржи податке о: редном број седнице рачунајући од почетка школске године; дану, часу и месту одржавања седнице; броју присутних чланова; дневном реду; податке о одлагању или прекиду седнице; дискутантима и дискусијама (у сажетом облику); изјаве које су унете на инсистирање појединих дискутаната; издвојена мишљења чланова Савета родитеља поводом одлука по појединим тачкама дневног реда; донетим актима, одлукама, закључцима, мишљењима, препорукама, предлозима, ставовима; мерама које су изречене у циљу одржавања реда на седници и о лицима којима су изречене; другим значајним питањима у вези са седницом; време када је седница завршена или прекинута.

**Члан 42.**

Председник Савета родитеља одлучује о томе шта ће се унети у записник и записничару диктира текст који треба унети.

На захтев члана Савета родитеља, у записник се уноси и садржај који се ина­че не би унео у записник, под условом да је то у вези са неком од тачака дневног реда.

Евиденција са потписима присутних чланова Савета родитеља и других присутних лица води се на посебном обрасцу и прилаже се у свеску записника и његов је саставни део.

Записник потписују председник и записничар.

Записник се води у свесци записника.

За чување свеске записника одговоран је стручни сарадник – педагог Школе.

Када се свеска записника испуни, трајно се чува у архиви Школе.

**Члан 43.**

Усвајање записника са претходне седнице Савета родитеља је прва тачка дневног реда сваке седнице Савета родитеља.

Одлука којом се усваја записник са претходне седнице садржи и исправке и допуне које треба унети у тај записник.

Изводи из записника са седница Савета родитеља објављују се на огласној табли Школе.

**VI ЗАВРШНЕ ОДРЕДБЕ**

**Члан 44.**

Даном ступања на снагу овог Пословника о раду Савета родитеља, престаје да важи Пословник о раду Савета роди­теља, заведен под дел. бр. 02-678/3 од 02.07.2022. године.

**Члан 45.**

Пословник о раду Савета родитеља ступа на снагу осмог дана од дана објављивања на огласној табли Школе.

Председник Школског одбора

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Пословник о раду Савета родитеља је објављен је на огласној табли Школе дана \_\_\_\_\_\_\_\_\_\_.2024. године, а ступио је на снагу дана \_\_\_\_\_\_\_\_\_\_2024. године.

Секретар